Uro minne ir lachent miner swere
URo minne ir lachent miner swere·
des ich mich nie von iv versach·
wand ich ie hoh[r]te úwer mere·
doch mir nie gv̊t von iv geschach·
ǒch hant ir froͤide mich entwendet·
dú min ie wnnekliche pflac·
der mv̊s ich iemer sin gepfendet·
swie dike si mir nahen lac·
es en si das si ein rede ver endet·
der ich mich niht getroͤsten mac·

Deutsche Philologie
Deutschland
13. Jahrhundert
Mittelhochdeutsch
Versdichtung
Codex Manesse